ORDE do 4 de xullo de 2005 pola que se modifica a autorización do centro privado San José da Guía de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/08/2005

Examinado o expediente presentado polo centro privado San José da Guía de Vigo, no que solicita a supresión dun ciclo formativo de grao superior de educación infantil e o ciclo formativo de grao superior de integración social, autorizado en quenda de tarde-noite, pasar a impartilo en quenda de mañá.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro, polo
que se establecen os requisitos mínimos dos centros que impartan ensinanzas escolares de réxime xeral (BOE do 10 de de decembro); o Real decreto 777/1998 (BOE do 8 de maio) polo que se desenvolven determinados aspectos da ordenación da formación profesional no ámbito do sistema educativo; a Orde do 21 de decembro de 1999 (DOG do 31 de xaneiro de 2000) pola que se regulan determinados aspectos relativos á autorización de centros privados exclusivos de formación profesional específica; o Decreto 296/1999 (DOG do 18 de novembro) polo que se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Suprimir 1 ciclo formativo de grao superior de educación infantil e o ciclo formativo de grao superior de integración social, autorizado en quenda de tarde-noite, pasar a impartilo en quenda de mañá, quedando a composición resultante segundo se especifica no anexo.
Segundo.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 4 de xullo de 2005.
Celso Currás Fernández
Conselleiro de Educación e Ordenación
niversitaria
ANEXO
Provincia: Pontevedra.
Localidade: Vigo.
Concello: Vigo.
Enderezo: r/ Doutor Corbal, 25.
Código do centro: 36011361.
Denominación: Centro privado San Xosé da Guía.
Titular: Misioneras Siervas de San José.
Composición resultante:
Educación infantil: 3 unidades.
Educación primaria: 6 unidades.
Educación secundaria obrigatoria: 4 unidades.
Formación profesional específica:
Familia profesional: servizos socioculturais e á comunidade.
1 ciclo formativo de grao superior de educación infantil (2 unidades para 30 alumnos/unidade).
2 ciclos formativos de grao superior de integración social (2 unidades para 20 alumnos/unidade) en quenda de mañá.
CONSELLERÍA DE CULTURA, COMUNICACIÓN SOCIAL
E TURISMO